OISHI พุ่งเกือบ 8% นิวไฮรอบ 7 เดือน หลังกำไรไตรมาส 2/62 โตสนั่น แถมปันผล 1.10 บ.
OISHI พุ่งเกือบ 8% นิวไฮรอบ 7 เดือน หลังเปิดกำไรไตรมาส 2/62 โตสนั่น 62% แตะ 398.34 ลบ. จากปีก่อนกำไร 245.62 ลบ. แถมปันผล 1.10 บ. ขึ้น XD 7 พ.ค.นี้
OISHI พุ่งเกือบ 8% นิวไฮรอบ 7 เดือน หลังเปิดกำไรไตรมาส 2/62 โตสนั่น 62% แตะ 398.34 ลบ. จากปีก่อนกำไร 245.62 ลบ. แถมปันผล 1.10 บ. ขึ้น XD 7 พ.ค.นี้
3 พ.ค. 2562

ผู้สื่อข่าวรายงานว่า ราคาหุ้น บริษัท โออิชิ กรุ๊ป จำกัด (มหาชน) หรือ OISHI ล่าสุด ณ เวลา 10.41 น. อยู่ที่ 90.25 บาท บวก 6.50 บาท หรือ 7.76% สูงสุดที่ 94 บาท ต่ำสุดที่ 90 บาท ด้วยมูลค่าซื้อขาย 2.92 ล้านบาท

ทั้งนี้ ราคาหุ้น OISHI ปรับตัวขึ้นสูงสุดในรอบ 7 เดือน นับตั้งแต่ราคาหุ้นอยู่ที่ระดับ 90.20 บาท เมื่อวันที่ 9 ต.ค.2561 หลังรายงานผลการดำเนินงานไตรมาส 2/62 (สิ้นสุด 31 มี.ค.2562) มีกำไรโต 62% มาที่ 398.34 ล้านบาท จากปีก่อนกำไร 245.62 ล้านบาท ขณะเดียวกัน 6 เดือนแรกกำไร 725.99 ล้านบาท เพิ่มขึ้น 33% จากปีก่อนกำไร 543.84 ล้านบาท ซึ่งเป็นผลมาจากบริษัทมีรายได้จากธุรกิจเครื่องดื่มและธุรกิจอาหารเพิ่มขึ้นและสามารถควบคุมค่าใช้จ่ายลดลงได้ย่างมีประสิทธิภาพ
รวมทั้งยังประกาศจ่ายปันผลงวดดำเนินงานวันที่ 1 ต.ค. 2561 ถึงวันที่ 31 มี.ค. 2562 อัตราจ่ายเป็นเงินสด (บาทต่อหุ้น) 1.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 17 พ.ค.2562 ทั้งนี้ กำหนดจ่ายเงินปันผลในวันที่ 31 พ.ค.2562